জাপিয়া
জাপিয়া (চীনা: Kuai Ya/快牙) হলো এক ডিভাইস থেকে অন্য ডিভাইসে ফাইল শেয়ারিং অ্যাপ। যদিও এটি প্রথমে চীনে ব্যবহৃত হতো, কিন্তু বর্তমানে এটি মায়ানমার পাকিস্তান ও ভারতেও ব্যবহার করা হচ্ছে। জাপিয়া ফাইল শেয়ারিং অ্যাপসটি বর্তমানে একাধিক অপারেটিং সিস্টেমে ব্যবহার করা যায়। ওয়াং জিয়াও ডং, স্টিভ জু এবং শাংপিন চ্যাং জাপিয়া অ্যাপসের নকশা করেন। সফটওয়্যারটিতে শেয়ারইটের মতো ওয়াইফাই হটস্পটের সাহায্যে এক ডিভাইস থেকে অন্য ডিভাইসে ফাইল স্থানান্তর করা যায়।